Diari Oficial de la Generalitat Valenciana


Sumari del DOGV 9234, del 14-12-2021 (2021/12170)

Información pública de las solicitudes de autorización de implantación en suelo no urbanizable, autorización administrativa previa, autorización administrativa de construcción y ocupación de vías pecuarias, y la declaración de utilidad pública, en concreto, correspondientes a una central fotovoltaica incluyendo su infraestructura de evacuación, a ubicar en los términos municipales de Jarafuel y Zarra, sometida a evaluación de impacto ambiental ordinaria. Expediente ATALFE/2020/76.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9234

Data del DOGV
:   14-12-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/12213


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Información pública de las solicitudes de autorización de implantación en suelo no urbanizable, autorización administrativa previa, autorización administrativa de construcción y ocupación de vías pecuarias, y la declaración de utilidad pública, en concreto, correspondientes a una central fotovoltaica incluyendo su infraestructura de evacuación, a ubicar en los términos municipales de Jarafuel y Zarra, sometida a evaluación de impacto ambiental ordinaria. Expediente ATALFE/2020/76. [2021/12539]  
Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, i la declaració d'utilitat pública, en concret, corresponents a una central fotovoltaica denominada Ayora I, incloent-hi la infraestructura d'evacuació fins a la subestació Valle Solar Renovables 400/30 kV, amb potència màxima total dels mòduls fotovoltaics (pic): 49,97 MW, potència nominal dels inversors: 47,19 MW i capacitat d'accés concedida: 43 MW, que s'ha de situar en els termes municipals de Jarafuel i Zarra (València), sotmesa a avaluació d'impacte ambiental ordinària. Expedient ATALFE/2020/76  
  
Als efectes establits en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric;  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i d'ocupació de vies pecuàries, i declaració d'utilitat pública, en concret, de la instal·lació elèctrica que s'indica, sotmesa a avaluació ambiental ordinària:  
  
Peticionari: FOTOZAR 3, SL, CIF V57950406 i amb domicili social AL Carrer Cronista Carreres, 11 3ºA - CP 46224 València.  
Tipus de central elèctrica: central fotovoltaica denominada Ayora I, amb potència màxima total dels mòduls fotovoltaics (pic): 49,97 MW, potència nominal dels inversors: 47,19 MW i capacitat d'accés concedida: 43 MW, inclosa la infraestructura d'evacuació fins a la subestació (SET) Valle Solar Renovables 400/30 kV.  
Emplaçament de la planta fotovoltaica i la seua infraestructura d'evacuació:  
Grups generadors:  
Polígon 505 parcel·les 4 i 7, i polígon 507 parcel·les 15, 18 i 19 del terme municipal de Jarafuel (València).  
Polígon 2 parcel·les 1 i 2, i polígon 506 parcel·les 2, 4, 7 i 8 del terme municipal de Zarra (València).  
Línies d'interconnexió entre centres de transformació i línies d'evacuació fins a la subestació (SET) Valle Solar Renovables 400/30 kV:  
Polígon 505 parcel·les 4, 7, 17 i 9001, i polígon 507 parcel·les 18 i 9004 del terme municipal de Jarafuel (València).  
Polígon 1 parcel·les 21, 9001 i 9005; polígon 2 parcel·les 1, 2, 9002 i 9013; polígon 506 parcel·les 2, 4, 5, 6, 7, 8, 9, 9003 i 9004, i polígon 508 parcel·les 4, 5, 9, 17, 9001, 9002, 9004 i 9005 del terme municipal de Zarra (València).  
Òrgan competent per a autoritzar la instal·lació: Direcció General d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
L'òrgan ambiental competent per a emetre la declaració d'impacte ambiental: Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
Documents sotmesos a informació pública:  
Projecte. Denominació: Planta Fotovoltaica Ayora I 49,97 MWp.  
  
Estudi d'impacte ambiental.  
Estudi d'integració paisatgística.  
Memòria justificativa del compliment dels criteris del Decret llei 14/2020.  
Informe tècnic d'avaluació de la potencial afecció a la recàrrega d'aqüífers per part del projecte.  
Pla de desmantellament i restitució del terreny i l'entorn afectat.  
  
Plec general de normes de seguretat en prevenció d'incendis forestals.  
Documentació per a l'ocupació de vies pecuàries.  
Separates dirigides a:  
Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana,  
Confederació Hidrogràfica del Xúquer,  
Direcció General de Cultura i Patrimoni de la Conselleria d'Educació, Cultura i Esport de la Generalitat Valenciana,  
Àrea de Carreteres de la Diputació de València,  
Iberdrola Distribución,  
Telefónica de España, SA,  
Conselleria de Política Territorial, Obres Públiques i Mobilitat de la Generalitat Valenciana,  
Ajuntament de Zarra,  
Ajuntament de Jarafuel.  
Sol·licitud d'autorització per a la realització d'actuacions arqueològiques per a les parcel·les 1 i 2 del polígon 2, i les parcel·les 1 i 2 del polígon 506 de Zarra i Informes patrimonials favorables de la Direcció General de Cultura i Patrimoni de la Conselleria d'Educació, Cultura i Esport de la Generalitat Valenciana respecte al projecte de la planta solar fotovoltaica 300 MW Valle Solar que inclou la resta de parcel·les on se situa la central fotovoltaica Ayora I, excepte per a la parcel·la 4 del polígon 506 de Zarra.  
Autorització de la Direcció Territorial d'Educació, Cultura i Esport de la Conselleria d'Educació, Cultura i Esport de la Generalitat Valenciana per a la prospecció arqueològica de la parcel·la 4 del polígon 506 de Zarra.  
Relació de béns i drets afectats (en taula annexa).  
Pressupost: 56.606.645,56 -  
Característiques principals:  
La central fotovoltaica denominada Ayora I de 49,97 MWp està composta per un camp generador de 113.568 mòduls fotovoltaics de 440 Wp, muntats directament sobre el sòl en una estructura amb seguidors. Aquests mòduls fotovoltaics es connecten amb 9 inversors de 3,63 MVA i 6 inversors de 2,42 MVA. Això suposa una potència nominal d'inversors de 47,19 MWn, la qual estarà limitada, a través d'un PPC independent, a 42,5 MW (capacitat d'accés concedida: 43 MW). Al seu torn els inversors es connecten amb la part de baixa tensió d'11 centres de transformació constituïts per 15 transformadors per a elevar la tensió i les cel·les corresponents de mitjana tensió d'aquests, connectats amb la Subestació Valle Solar Renovables 400/30 kV mitjançant 3 xarxes radials constituïdes per línies elèctriques subterrànies d'alta tensió de 30 kV.  
El punt de connexió de la central amb la xarxa de transport es realitzarà en la subestació Ayora 400 kV de xarxa elèctrica, a través d'una infraestructura d'evacuació comuna amb altres instal·lacions de producció composta per la subestació Valle Solar Renovables 400/30 kV, una línia elèctrica de 400 kV entre aquesta subestació i la subestació col·lectora Ayora Renovables 400 kV i la connexió d'aquesta a través d'una línia de 400 kV amb la subestació Ayora 400 kV propietat de Red Eléctrica de España, SA. L'autorització administrativa d'aquesta infraestructura d'evacuació comuna és competència de la Direcció General de Política Energètica i Mines del Ministeri per a la Transició Ecològica i el Repte Demogràfic, segons figura en l'anunci pel qual se sotmeten a informació pública les sol·licituds de declaració d'impacte ambiental i l'autorització administrativa prèvia d'aquesta infraestructura d'evacuació comuna publicat en el BOE del 18 de juliol de 2019.  
Finalitat: Generació d'energia elèctrica mitjançant una instal·lació solar fotovoltaica, així com l'evacuació d'aquesta a la xarxa de transport d'energia elèctrica.  
La via pecuària sobre la qual se sol·licita la concessió demanial d'ocupació és l'assagador de Jarafuel.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat Informació pública, disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines de València, situat al carrer de Gregorio Gea, 27 de València, així com dirigir a aquest Servei Territorial les al·legacions que es consideren oportunes en el termini de trenta (30) dies hàbils comptadors a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15893&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 1 de desembre de 2021.- El cap del Servei Territorial d'Indústria, Energia i Mines: Antonio Peris Armengot.